google/wiki40b huggingface dataset:
ज़ांस्कर नदी

जांसकर (Zanskar) नदी उतरी छोए से सिंध नदी की सहायक नदी है | इस नदी का उद्गम स्थल जांसकर  वादी के पेंज़िला दर्रे के पास के ग्लेशियर से निकलता है | janskar नदी की भी एक सहायक नदी है कर्गयाग नदी जो शिंगो-ला दे निकलके फी जांसकर  नदी में शामिल हो जाती है | जांसकर वादी के केंद्र से होती हुई ये नदी निम्मू नाम के स्थान से सिंध नदी में शामिल हो जाती है |
जांसकर (Zanskar)  वादी इसी नदी के नाम से वासी हुई एक खूबसूरत वादी है | ग्रीष्म काल में इस नदी में सैलानी राफ्टिंग करते है और सर्द ऋतू में यह नदी बर्फ के रूप में पूरी तरह जम जाती है और प्रयटक इस जमी हुई नदी पर ट्रैक करते है | जो चादर ट्रैक (ice sheet) के नाम से काफी मकबूल है | नदी उतरी छोए से सिंध नदी की सहायक नदी है | इस नदी का उद्गम स्थल जांसकर  वादी के पेंज़िला दर्रे के पास के ग्लेशियर से निकलता है | janskar नदी की भी एक सहायक नदी है कर्गयाग नदी जो शिंगो-ला दे निकलके फी जांसकर  नदी में शामिल हो जाती है | जांसकर वादी के केंद्र से होती हुई ये नदी निम्मू नाम के स्थान से सिंध नदी में शामिल हो जाती है | 
जांसकर (Zanskar)  वादी इसी नदी के नाम से वासी हुई एक खूबसूरत वादी है | ग्रीष्म काल में इस नदी में सैलानी राफ्टिंग करते है और सर्द ऋतू में यह नदी बर्फ के रूप में पूरी तरह जम जाती है और प्रयटक इस जमी हुई नदी पर ट्रैक करते है | जो चादर ट्रैक (ice sheet) के नाम से काफी मकबूल है |
काका हाथरसी

व्यंग्य-विधा एवं काका

व्यंग्य का मूल उद्देश्य लेकिन मनोरंजन नहीं बल्कि समाज में व्याप्त दोषों, कुरीतियों, भ्रष्टाचार और राजनीतिक कुशासन की ओर ध्यान आकृष्ट करना है। ताकि पाठक इनको पढ़कर बौखलाये और इनका समर्थन रोके। इस तरह से व्यंग्य लेखक सामाजिक दोषों के ख़िलाफ़ जनमत तैयार करता है और समाज सुधार की प्रक्रिया में एक अमूल्य सहयोग देता है। इस विधा के निपुण विद्वान थे काका हाथरसी, जिनकी पैनी नज़र छोटी से छोटी अव्यवस्थाओं को भी पकड़ लेती थी और बहुत ही गहरे कटाक्ष के साथ प्रस्तुत करती थी। उदाहरण के लिये देखिये अनुशासनहीनता और भ्रष्टाचार पर काका के दो व्यंग्य :
बिना टिकिट के ट्रेन में चले पुत्र बलवीर
जहाँ ‘मूड’ आया वहीं, खींच लई ज़ंजीर
खींच लई ज़ंजीर, बने गुंडों के नक्कू
पकड़ें टी.टी., गार्ड, उन्हें दिखलाते चक्कू
गुंडागर्दी, भ्रष्टाचार बढ़ा दिन-दूना
प्रजातंत्र की स्वतंत्रता का देख नमूना
या फिर:
राशन की दुकान पर, देख भयंकर भीर
‘क्यू’ में धक्का मारकर, पहुँच गये बलवीर
पहुँच गये बलवीर, ले लिया नंबर पहिला
खड़े रह गये निर्बल, बूढ़े, बच्चे, महिला
कहँ ‘काका' कवि, करके बंद धरम का काँटा
लाला बोले - भागो, खत्म हो गया आटा
या फिर:
‘काका’ वेटिंग रूम में फंसे देहरादून।
नींद न आई रात भर, मच्छर चूसे खून॥
मच्छर चूसे खून, देह घायल कर डाली।
हमें उड़ा ले ज़ाने की योजना बना डाली॥
किंतु बच गए कैसे, यह बतलाए तुमको।
नीचे खटमल जी ने पकड़ रखा था हमको ॥
हुई विकट रस्साकशी, थके नहीं रणधीर।
ऊपर मच्छर खींचते नीचे खटमल वीर॥
नीचे खटमल वीर, जान संकट में आई।
घिघियाए हम- “जै जै जै हनुमान गुसाईं॥
पंजाबी सरदार एक बोला चिल्लाके –
त्व्हाणूँ पजन करना होवे तो करो बाहर जाके॥

काका हाथरसी का अविस्मरणीय योगदान उनकी सदा याद दिलायेगा।
२२०६ ईसा पूर्व

२२०६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२०६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सैंटियागो (गैलापागोस)

सैंटियागो द्वीप जिसका अंग्रेजी नाम जेम्स है गैलापागोस द्वीपसमूह का एक द्वीप है। इसे सैन साल्वाडोर के नाम से भी जाना जाता है और यह नाम कैरेबियन सागर में कोलंबस द्वारा भोजे गये पहले द्वीप के नाम पर आधारित है। द्वीप का क्षेत्रफल 585 वर्ग किलोमीटर (226 वर्ग मील) और अधिकतम ऊंचाई 907 मीटर (2976 फुट) है। समुद्री गोह, जलसिंह, फर सील, स्थलीय और समुद्री कछुए, राजहंस, डॉल्फिन और हाँगर यहाँ पाये जाते हैं।
मनुष्यों द्वारा द्वीप पर लये गये सूअर और बकरी वो दो जीव है जिन्होने द्वीप की स्थानिक प्रजातियों को अपूरणीय क्षति पहुँचाई है, हालाँकि बाद में चलाये गये उन्मूलन अभियान से 2002 में सूअरों को पूरी तरह द्वीप से उन्मूलित कर दिया गया जबकि बकरी उन्मूलन अपने अंतिम चरण में है। डार्विन फिन्चेस और गैलापागोस बाज़ यहाँ आम तौर पर देखे जाने वाले पक्षी हैं वहीं यहाँ फर सीलों की एक बस्ती भी है। सुलिवान खाड़ी में एक हाल का (करीब 100 साल पहले) का लावा प्रवाह देखा जा सकता है।
भारत का काला धन

भारत में, अवैध तरीकों से अर्जित किया गया धन काला धन (ब्लैक मनी) कहलाता है। काला धन वह भी है जिस पर कर नहीं दिया गया हो। भारतीयों द्वारा विदेशी बैंको में चोरी से जमा किया गया धन का निश्चित ज्ञान तो नहीं है किन्तु श्री आर वैद्यनाथन ने अनुमान लगाया है कि इसकी मात्रा लगभग 7,280,000 करोड रूपये हैं।
नोंग्स्टोइन

भूगोल

नोंग्स्टोइन की स्थित 25.52°N 91.27°E.  और इसकी औसत ऊंचाई है १४०९ मीटर (४६२२ फीट) है।
 नोंग्स्टोइन से 24 किलोमीटर (79,000 फीट) की दूरी पर लांगशियांग जल प्रपात फॉल्स स्थित है।

जनसांख्यिकी

के रूप में 2001 की भारत की जनगणना के अनुसार, नोंग्स्टोइन की जनसंख्या 22,003 थी, जिसमें. पुरुष 50% और महिलाओं की जनसंख्या 50%. थी। नोंग्स्टिन की औसत साक्षरता दर 67% है जो राष्ट्रीय औसत 59.5% से अधिक है। पुरुष साक्षरता 67% है, और महिला साक्षरता 66% है । नोंग्स्टोइन की 23% जनसंख्या 6 वर्ष से कम उम्र के हैं।
पद्मसिंह शर्मा

पं. पद्मसिंह शर्मा (1876 ई0 - 1932 ई0) आर्य विचारक, दार्शनिक, समीक्षक, संपादक, परोपकारी, हिन्दी साहित्यकार, प्रसिद्ध लेखक और समालोचक थे। हिन्दी का सर्वोच्च पुरस्कार मंगलाप्रसाद पारितोषिक उन्हें ही सबसे पहले दिया गया। आपने हिन्दी साहित्य सम्मेलन प्रयाग के प्रधान पद को भी सुशोभित किया। वे द्विवेदी युग के गद्य लेखकों तथा समालोचकों में विशेष स्थान रखते थे। वे संस्कृत भाषा के तो विशेष विद्वान थे ही, इसके साथ ही उन्हें उर्दू, फ़ारसी, बंगला और मराठी भाषाओं का भी अच्छा ज्ञान था।
उनकी लेखन शैली अनुपम थी। रेखाचित्र व संस्मरण इन दो विधाओं का प्रवर्तन हिन्दी में उन्होंने ही किया था। महाकवि अकबर और कविरत्न सत्यनारायण के जो संस्मरण उन्होंने लिखे हैं वे नये लेखकों को प्रेरणा व प्रकाश देने के लिए पर्याप्त हैं। उनकी लिखी हुई बिहारी-सतसई की टीका उनके ब्रजभाषा प्रेम का अनूठा उदाहरण है।
पं0 पद्मसिंह शर्मा जी का जन्म सन् 1876 ई0 दिन रविवार फाल्गुन सुदि 12 संवत् 1933 वि0 को बिजनौर के चांदपुर स्याऊ रेलवे स्टे्शन से चार कोस उत्तर की ओर नायक नामक छोटे से गाँव में हुआ। इनके पिता श्री उमरावसिंह जी गाँव के मुखिया, प्रतिष्ठित, परोपकारी एवं प्रभावशाली पुरूष थे। पैतृक पेशा जमींदारी और खेती था। पिताजी के समय में खैंची-राव का काम भी होता था। आर्थिक स्थिति बहुत अच्छी थी। इनके पिता आर्यसमाजी विचारधारा के थे। स्वामी दयानन्द सरस्वती के प्रति उनकी अत्यन्त श्रद्धा थी। इसी कारण उनकी रूचि विशेष रूप से संस्कृत की ओर हुई। उन्हीं की कृपा से इन्होंने अनेक स्थानों पर रहकर स्वतंत्र रूप से संस्कृत का अध्ययन किया।
जब ये 10-11 वर्ष के थे तो इन्होंने अपने पिताश्री से ही अक्षराभ्यास किया। फिर मकान पर कई पण्डित अध्यापकों ये संस्कृत में सारस्वत, कौमुदी और रघुवंश आदि का अध्ययन किया।
सन् 1909 ई0 में इनका आगमन ज्वालापुर महाविद्यालय में हुआ। यहाँ इन्होंने ‘भारतोदय’ (महाविद्यालय का मासिक मुख्य पत्र) का सम्पादन एवं साथ ही अध्यापन कार्य किया। सन् 1911 ई0 में इन्होंने महाविद्यालय की प्रबन्ध-समिति के मन्त्री पद पर भी कार्य किया। इस प्रकार महाविद्यालय की अविरत सेवा करते रहे। इनके सम्पादकत्व में ‘भारतोदय’ पत्रिका ने खूब ख्याति प्राप्त की। सन् 1917 में इनके पिताजी का देहान्त हो गया। इस कारण इन्हें महाविद्यालय छोड़कर घर आना पड़ा। इस प्रकार महाविद्यालय के साथ इनका 9 वर्ष तक सम्बन्ध रहा। इनके अथक प्रयासों से महाविद्यालय निरन्तर उन्नति के पथ की और अग्रसर होता रहा।
महाविद्यालय छोड़ने के बाद शिवप्रसाद गुप्त के अनुरोध पर ये सन् 1918 में ‘ज्ञानमण्डल’ में गये।
'बिहारी सतसई की भूमिका', 'बिहारी सतसई संजीवन भाष्य', 'पद्मपुराण' और 'हिन्दी उर्दू हिन्दुस्तानी' उनके द्वारा रचित प्रसिद्ध पुस्तकें हैं। 'संजीवन भाष्य' पर पद्मसिंह शर्मा को हिन्दी साहित्य सम्मेलन का 'मंगला प्रसाद पुरस्कार' मिला था।
प्रशंसा करने और प्रोत्साहन देने में वे सिद्धहस्त थे। उन्होंने अपने इस देवगुण का प्रयोग व्यक्तिगत स्वार्थ के लिए कदापि नहीं किया, उसका प्रयोग उन्होंने लोकहित में किया। भारत के प्रथम राष्ट्रपति डॉ. राजेन्द्र प्रसाद को अच्छे लेखक बनाने का बहुत कुछ श्रेय उनके लेखन-गुरु पं. पद्मसिंह शर्मा को जाता है। पद्मसिंह जी ने सरस्वती की तरह अज्ञात रहकर हिन्दी को कई नये लेखक दिये। उन्होंने परिचयहीन रहकर निष्काम साधना को अधिक महत्व दिया।
टिन(II) क्लोराइड

टिन (II) क्लोराइड एक अकार्बनिक यौगिक है।
विलुप्ति घटना

विलुप्ति घटना (extinction event) या महाविलुप्ति या सामूहिक विलुप्ति (mass extinction) एक विशेष प्रकार की घटना होती है जिसमें एक छोटे से काल में बहुत सी जातियाँ विलुप्त हो जाती हैं और पूरी पृथ्वी के सम्पूर्ण जीवन में कमी आती है। सामूहिक विलुप्ति पृथ्वी पर असाधारण है लेकिन जातियों में छिट-पुट विलुप्ति होती रहती है। बहुत से वैज्ञानिक आधुनिक काल में मानवों द्वारा किये गए बदलावों (जैसे की वनों का नाश, प्रदूषण और वातावरण में बदलाव) के कारण तेज़ी से हो रही विलुप्तियों को लेकर चिंतित हैं।
वामनावतार

उत्पत्ति

वामन ॠषि कश्यप तथा उनकी पत्नी अदिति के पुत्र थे। वह आदित्यों में बारहवें थे। ऐसी मान्यता है कि वह hanuman ji  के छोटे भाई थे।

कथा

भागवत कथा के अनुसार विष्णु ने इन्द्र का देवलोक में अधिकार पुनः स्थापित करने के लिए यह अवतार लिया। देवलोक असुर राजा बली ने हड़प लिया था। बली विरोचन के पुत्र तथा प्रह्लाद के पौत्र थे और एक दयालु असुर राजा के रूप में जाने जाते थे। यह भी कहा जाता है कि अपनी तपस्या तथा ताक़त के माध्यम से बली ने त्रिलोक पर आधिपत्य हासिल कर लिया था। वामन, एक बौने ब्राह्मण के वेष में बली के पास गये और उनसे अपने रहने के लिए तीन कदम के बराबर भूमि देने का आग्रह किया। उनके हाथ में एक लकड़ी का छाता था। गुरु शुक्राचार्य के चेताने के बावजूद बली ने वामन को वचन दे डाला। 
वामन ने अपना आकार इतना बढ़ा लिया कि पहले ही कदम में पूरा भूलोक (पृथ्वी) नाप लिया। दूसरे कदम में देवलोक नाप लिया। इसके पश्चात् ब्रह्मा ने अपने कमण्डल के जल से वामन के पाँव धोये। इसी जल से गंगा उत्पन्न हुयीं। तीसरे कदम के लिए कोई भूमि बची ही नहीं। वचन के पक्के बली ने तब वामन को तीसरा कदम रखने के लिए अपना सिर प्रस्तुत कर दिया। वामन बली की वचनबद्धता से अति प्रसन्न हुये। चूँकि बली के दादा प्रह्लाद विष्णु के परम् भक्त थे, वामन (विष्णु) ने बाली को पाताल लोक देने का निश्चय किया और अपना तीसरा कदम बाली के सिर में रखा जिसके फलस्वरूप बली पाताल लोक में पहुँच गये।

एक और कथा के अनुसार वामन ने बली के सिर पर अपना पैर रखकर उनको अमरत्व प्रदान कर दिया। विष्णु अपने विराट रूप में प्रकट हुये और राजा को महाबली की उपाधि प्रदान की क्योंकि बली ने अपनी धर्मपरायणता तथा वचनबद्धता के कारण अपने आप को महात्मा साबित कर दिया था। विष्णु ने महाबली को आध्यात्मिक आकाश जाने की अनुमति दे दी जहाँ उनका अपने सद्गुणी दादा प्रहलाद तथा अन्य दैवीय आत्माओं से मिलना हुआ।

प्रतीकात्मकता

वामनावतार के रूप में विष्णु ने बलि को यह पाठ दिया कि दंभ तथा अहंकार से जीवन में कुछ हासिल नहीं होता है और यह भी कि धन-सम्पदा क्षणभंगुर होती है। ऐसा माना जाता है कि विष्णु के दिये वरदान के कारण प्रति वर्ष बली धरती पर अवतरित होते हैं और यह सुनिश्चित करते हैं कि उनकी प्रजा खु़शहाल है।

रामायण में

अध्यात्म रामायण के अनुसार वामन भगवान राजा बलि के सुतल लोक में द्वारपाल बन गये और सदैव बने रहेंगे। तुलसीदास द्वारा रचित रामचरितमानस में भी इसका ऐसा ही उल्लेख है।
२६२९ ईसा पूर्व

२६२९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६२९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
प्लेयर ऑफ द मैच पुरस्कार (क्रिकेट)

क्रिकेट के किसी मैच में, प्लेयर ऑफ द मैच पुरस्कार या मैन ऑफ़ द मैच और प्लेयर ऑफ द सीरीज़ का पुरस्कार उत्कृष्ट खिलाड़ी को दिया जाता है, जिन्होंने मैच में और श्रृंखला में सबसे अच्छा प्रदर्शन किया हो। यह पुरस्कार हर मैच में सर्वश्रेष्ठ प्रदर्शन करने वाले खिलाड़ी को दिया जाता है। जबकि पूरी श्रृंखला में सबसे अच्छा प्रदर्शन करने वाले को प्लेयर ऑफ द सीरीज़ का पुरस्कार दिया जाता है।
छेना

छेना, दूध से बना एक पदार्थ है जो दूध को फाड़कर बनाया जाता है। दूसरे शब्दों में, उस ताजे पनीर को कहते हैं जिसमे पानी की मात्रा अधिक होती है और यह आसानी से टूट जाता है और इसे ज्यादा देर तक भंडार करने के लिए नहीं बनाया जाता। इसका प्रयोग बंगाली मिठाईयां जैसे संदेश या रसगुल्ला बनाने में किया जाता है।
जल संवर्धन

जल संवर्धन द्वारा हरा चारा उगाना

इस विधि से हरे चारे के उगाने के लिए सबसे पहले मक्के को 24 घंटे के लिए पानी में भिगोना होता है। उसके बाद एक ट्रे में उसे डालते हैं और जूट के बोरे से ढक देते हैं। तीन दिनों तक इसे ढके रखने पर उसमें अंकुरण हो जाता है। फिर उसे पांच ट्रे में बांट देते हैं। हर दो-तीन घंटे में पानी डालना होता है। ट्रे में छेद होता है, जितना पौधों को पानी की जरूरत होती है उतना पानी ही रुकता है बाकी पानी निकल जाता है।
यह तकनीक मेहनत भी बचाती है क्योंकि खेतों में काम करने के लिए काफी मेहनत की जरूरत पड़ती है, जबकि इस तकनीक में ज्यादा मेहनत की आवश्यकता नहीं रहती। ऐसे में फसलों की लागत कम रहती है तथा किसानों को अच्छा मुनाफा मिलता है। हाइड्रोपोनिक तकनीक से पौधों को ज्यादा आक्सीजन मिल जाती है और पौधे ज्यादा तेज गति से पोषक तत्वों को सोखते हैं। परंपरागत हरे चारे में प्रोटीन 10.7 फीसदी होती है जबकि हाइड्रोपोनिक्स हरे चारे में प्रोटीन 13.6 प्रतिशत होती है।
सूद मजीद

सूद मजीद एक राजनीतिज्ञ है पाकिस्तान के राष्ट्रीय विधानसभा में | वह NA-187 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
जॉर्ज पैनिकुलम

प्रारंभिक जीवन

 उनका जन्म 26 अक्टूबर 1 9 42 को केरल के पुतनेचिरा में हुआ था।

धार्मिक जीवन

 11 मार्च 1 9 67 को जॉर्ज अलापेट ने उन्हें एक पुजारी का दर्जा दिया था 4 दिसंबर 1 999 को उन्हें सीओयूडीयियम के टाइटलर आर्कबिशप नियुक्त किया गया था और 4 दिसंबर 1 999 को होन्डुरस के लिए अपोस्टोलिक नुनेस नियुक्त किया गया था। पोप जॉन पॉल द्वितीय द्वारा 6 जनवरी 2000 को उन्हें बिशप का स्थान दिया गया था। उन्हें 3 जुलाई 2003 को मोज़ाम्बिक के लिए अपोस्टोलिक नुनियस नियुक्त किया गया था। 24 अक्टूबर 2008 को उन्हें इथियोपिया और सोमालिया में अपोस्टोलिक नुनियस नियुक्त किया गया था। 18 दिसंबर, 2008 को उन्हें जिबोटी के लिए अपोस्टोलिक नुनियस नियुक्त किया गया था। उन्हें 14 जून 2014 को उरुग्वे में अपोस्टोलिक ननस्यो नियुक्त किया गया था।
2011 दिल्ली बम विस्फोट

2011 दिल्ली बम विस्फोट 7 सितंबर 2011 को भारत की राजधानी दिल्ली में उच्च न्यायालय के बाहर हुआ था।

विस्फोट

बम उच्च न्यायालय के गाते संख्या-5 के बाहर एक ब्रीफकेस में रखा गया था। विस्फोट स्थानीय समय के अनुसार सुबह 10:15 पर हुआ था। इस विस्फोट से 11 लोगों की मृत्यु हुई और कम-से-कम 50 लोग घायल हुए।

जाँच

दिल्ली पुलीस ने धमाके के दिन ही दो संदिग्ध व्यक्तियों के स्केच जारी किये जिनपर बम लगाने का संदेह था। उनमें से एक की आयु 50 से 60 वर्ष के बीच थी और दूसरे की 20-30 वर्ष के बीच।
कैटरिन एल्बस्टीगर

कैटरीन एल्बस्टाइगर (जन्म 20 नवंबर 1983) बवेरिया के क्रिश्चियन सोशल यूनियन की एक जर्मन राजनीतिज्ञ हैं।

शिक्षा और प्रारंभिक कैरियर

अल्बस्टीगर ने 2003 और 2008 के बीच ऑग्सबर्ग विश्वविद्यालय और एडिलेड विश्वविद्यालय में राजनीतिक विज्ञान का अध्ययन किया। 
अपने स्नातक स्तर की पढ़ाई के बाद, अल्बस्टीगर ने म्यूनिख में सीएसयू मुख्यालय में 2009 से 2010 तक जर्मन ऊर्जा कंपनी ई.ओ. पर कॉर्पोरेट संचार भूमिका निभाने से पहले काम किया। 2011 और 2013 के बीच, उन्होंने स्टैडवर्केम उलम / न्यूरो-उल्म यूटिलिटी कंपनी (एसडब्ल्यूयू) के प्रवक्ता के रूप में काम किया।

राजनीतिक कैरियर

2013 और 2017 के संघीय चुनावों के बीच , अल्बस्टीगर ने बवेरिया का प्रतिनिधित्व करने वाले जर्मन बुंडेस्टैग के सदस्य के रूप में कार्य किया।   
संसद में, अल्बस्टीगर ने यूरोपीय मामलों की समिति और शिक्षा, अनुसंधान और प्रौद्योगिकी मूल्यांकन समिति पर कार्य किया। वह अपने संसदीय समूह की युवा बेरोजगारी और लैंगिक समानता के साथ-साथ ग्रीस, साइप्रस और ऑस्ट्रिया पर समानता थी।

राजनीतिक स्थिति

जून 2017 में, अल्बेस्टीगर ने जर्मनी में समान-लिंग विवाह की शुरूआत के खिलाफ मतदान किया।
भालिया

भालिया जो कि एक जाट गोत्र है।
2001 रोम मास्टर्स

पुरुष एकल

हुआन कार्लोस फरेरो ने  गुस्तावो कुएर्तेन को 3-6, 6-1, 2-6, 6-4, 6-2 से हराया।

पुरुष युगल

वेन फरेरा /  येवगेनी केफेलनिकोव ने  डेनियल नैस्टर /  सैंडन स्टोहली को 6-4, 7-6 से हराया।
दरगाह हज़रत निज़ामुद्दीन

दक्षिणी दिल्ली में स्थित हजरत निजामुद्दीन औलिया (1236-1325) का मकबरा सूफी काल की एक पवित्र दरगाह है। हजरत निज़ामुद्दीन चिश्ती घराने के चौथे संत थे। इस सूफी संत ने वैराग्य और सहनशीलता की मिसाल पेश की, कहा जाता है कि 1303 में इनके कहने पर मुगल सेना ने हमला रोक दिया था, इस प्रकार ये सभी धर्मों के लोगों में लोकप्रिय बन गए। हजरत साहब ने 92 वर्ष की आयु में प्राण त्यागे और उसी वर्ष उनके मकबरे का निर्माण आरंभ हो गया, किंतु इसका नवीनीकरण 1562 तक होता रहा।

दरगाह

दरगाह में संगमरमर पत्थर से बना एक छोटा वर्गाकार कक्ष है, इसके संगमरमरी गुंबद पर काले रंग की लकीरें हैं। मकबरा चारों ओर से मदर ऑफ पर्ल केनॉपी और मेहराबों से घिरा है, जो झिलमिलाती चादरों से ढकी रहती हैं। यह इस्लामिक वास्तुकला का एक विशुद्ध उदाहरण है। दरगाह में प्रवेश करते समय सिर और कंधे ढके रखना अनिवार्य है। धार्मिक गीत और संगीत इबादत की सूफी परंपरा का अटूट हिस्सा हैं। दरगाह में जाने के लिए सायंकाल 5 से 7 बजे के बीच का समय सर्वश्रेष्ठ है, विशेषकर वीरवार को, मुस्लिम अवकाशों और त्यौहार के दिनों में यहां भीड़ रहती है। इन अवसरों पर कव्वाल अपने गायन से श्रद्धालुओं को धार्मिक उन्माद से भर देते हैं। यह दरगाह निज़ामुद्दीन रेलवे स्टेशन के नजदीक मथुरा रोड से थोड़ी दूरी पर स्थित है। यहां दुकानों पर फूल, लोहबान, टोपियां आदि मिल जाती हैं।

अमीर खुसरो

अमीर खुसरो, हज़रत निजामुद्दीन के सबसे प्रसिद्ध शिष्य थे, जिनका प्रथम उर्दू शायर तथा उत्तर भारत में प्रचलित शास्त्रीय संगीत की एक विधा ख्याल के ज्ानक के रूप में सम्मान किया जाता है। खुसरो का लाल पत्थर से बना मकबरा उनके गुरु के मकबरे के सामने ही स्थित है। इसलिए हजरत निज़ामुद्दीन और अमीर खुसरो की बरसी पर दरगाह में दो सर्वाधिक महत्वपूर्ण उर्स (मेले) आयोजित किए जाते हैं। अमीर खुसरो, जहांआरा बेगम और इनायत खां के मकबरे भी निकट ही बने हैं।
योजना एवं संसदीय कार्य राज्यमंत्री, भारत सरकार

योजना एवं संसदीय कार्य राज्यमंत्री, भारत सरकार भारत सरकार में एक राज्य मंत्री हैं।
1926 बिन्नी मिल्ज़ हड़ताल

1926 बिन्नी मिल्ज़ हड़ताल एक सर्वजनिक हड़ताल थी जो कि बेंगलोर वूलन, कॉटन और सिल्क मिल्ज़, जिसे आम भाषा में बिन्नी मिल्ज़ कहा जाता है, में 1926 में हुई थी। इस हड़ताल को भारतीय स्वतन्त्रता संग्राम का एक हिस्सा माना जाता है।

कारण

1925 में मैसूर राज्य ने 1914 के फ़ैक्ट्री कानून में संशोधन किया जिसके अनुसार कार्य समय में कमी, वेतन में बढ़ोत्री और बहतर कार्य वातावरण की सिफ़ारिश की गई थी। इससे फ़ैक्ट्री मज़दूरों में असन्तोष की भावना उत्पन्न हुई।
उत्तरी सीमाएँ प्रान्त

विवरण

उत्तरी सीमाओं का बड़ा भाग ५००-९०० मीटर की ऊँचाई पर विस्तृत एक पत्थरीला रेगिस्तान है जहाँ कृषि करना बहुत मुश्किल है। इसके अधिक भागों में ख़ानाबदोश बदू लोग (बदूईन) रहते हैं। पुराने ज़माने में बग़दाद से आते तीर्थयात्री यहीं से गुज़रकर मक्का और मदीना जाते थे, इसलिए इस क्षेत्र में हमेशा से चहल-पहल रही है। १९४७ के बाद इस क्षेत्र से तेल की पाइपलाइन निकाली गई जो पहले जोर्डन और फिर लेबनान की एक बंदरगाह जाती है। इसी तेल-प्रसार व्यवस्था के इर्द-गिर्द प्रांत के अरअर, रफ़हा और तुरैफ़ शहर पनपे।
२४ नवंबर

निधन

1675 गुरू तेग बहादुर
शमीक

शमीक एक ऋषि था, जिसके गले मे राजा परीक्षित ने साँप डाला था।  और उस ऋषि के श्राप के कारण राजा परीक्षित की मौत हुई थी ।
उड़न खटोला (1955 फ़िल्म)

बाहरी कड़ियाँ

उड़न खटोला इण्टरनेट मूवी डेटाबेस पर
के चेंगलाराय रेड्डी

जवाहर लाल नेहरू के नेतृत्‍व में 1957 के केंद्रीय मंत्रिमंडल में के चेंगलाराय रेड्डी को कार्य, आवास और आपूर्ति मंत्री नियुक्‍त किया गया। रेड्डी को कर्नाटक का पहला मुख्‍यमंत्री बनने का गौरव प्राप्‍त है। कर्नाटक के कोलार जिले में 4 मई 1902 को जन्‍में के चेंगलाराय रेड्डी बचपन से क्रांतिकारी विचारों के थे। उन्‍होंने कर्नाटक समेत पूरे देश में कई बार ब्रिटिश काल के खिलाफ बड़े आंदोलन किए। कानून से स्‍नातक की डिग्री हासिल करने के बाद चेंगलाराय रेड्डी 1930 में प्रजा पक्ष नाम से पार्टी बनाई और इसे अध्‍यक्ष बने। 
ब्रिटिश हुकूमत के खिलाफ मैसूर में अलग सरकार बनाने के लिए उन्‍होंने प्रजा मित्र मंडल के साथ मिलकर प्रजा संयुक्‍त पक्ष नाम से संगठन बनाया। बड़ी संख्‍या में किसानों ने चेंगलाराय रेड्डी का साथ दिया। स्‍वतंत्रता आंदोलन के दौरान उन्‍होंने संगठन को भारतीय राष्‍ट्रीय कांग्रेस में विलय कर दिया। 1937 से 38 और 1946 से 47 तक वह दो बार मैसूर कांग्रेस के अध्‍यक्ष चुने गए। 1952 में वह मैसूर विधानसभा से सदस्‍य चुने गए। वह 1952 में राज्‍यसभा सदस्‍य भी बने। 1957 में कोलार सीट से विजयी होकर वह लोकसभा पहुंचे और केंद्र सरकार में आवास और आपूर्ति समेत वाणिज्य और उद्योग मंत्री के तौर पर कार्य संभाला। 1965 में वह मध्‍य प्रदेश के गवर्नर भी नियुक्‍त किए गए।
श्यामली गुप्ता

श्यामली गुप्ता (१ जून १९४५ − २५ नवम्बर २०१३) मार्क्सवादी कम्युनिस्ट पार्टी की केंद्रीय समिति की 2002 से सदस्य थीं और इसकी महिला शाखा अखिल भारतीय जनवादी महिला समिति की पूर्व महासचिव थीं।
देववाद

देववाद या तटस्थेश्वरवाद (Deism) के अनुसार, सत्य की खोज में बुद्धि प्रमुख अस्त्र और अंतिम अधिकार है। ज्ञान के किसी भाग में भी बुद्धि के अधिकार से बड़ा कोई अन्य अधिकार विद्यमान नहीं। यह दावा धर्म और ज्ञानमीमांसा के क्षेत्रों में विशेष रूप में विवाद का विषय बनता रहा है।
ईसाई मत में धर्म की नींव विश्वास पर रखी गई है। जो सत्य ईश्वर की ओर से आविष्कृत हुए है, वे मान्य हैं, चाहे वे बुद्धि की पहुँच के बाहर हों, उसके प्रतिकूल भी हों। 18वीं शती में, इंग्लैंड में कुछ विचारकों ने धर्म को दैवी आविष्कार के बजाय मानव चिंतन की नींव पर खड़ा करने का यत्न किया। आरंभ में अलौकिक या प्रकृतिविरुद्ध सिद्धांत उनके आक्रमण के विषय बने। इसके बाद ऐसी घटनाओं की बारी आई, जिन्हें ऐतिहासिक खोज ने असत्य बताया; और अंत में कहा गया कि जिस जीवनव्यवस्था को ईसाइयत आदर्श व्यवस्था के रूप में उपस्थित करती है, वह स्वीकृति के योग्य नहीं। टोलैंड (John Toland), चब्ब (Thomas Chubb) और बोर्लिगब्रोक (Bolingbroke) बुद्धिवाद के इन तीनों स्वरूपों के प्रतिनिधि तथा प्रसारक थे।
ज्ञानमीमांसा में बुद्धिवाद और अनुभववाद का विरोध है। अनुभववाद के अनुसार, मनुष्य का मन एक कोरी तख्ती है, जिस पर अनेक प्रकार के बाह्य प्रभाव अंकित होते हैं। हमारा सारा ज्ञान बाहर से प्राप्त होता है। इसके विपरीत, बुद्धिवाद कहता है कि सारा ज्ञान अंदर से उपजता है। जो कुछ इंद्रियों के द्वारा प्राप्त होता है, उसे प्लेटो ने केवल "संमति" का पद दिया। बुद्धिवाद के अनुसार गणित सत्य ज्ञान का नमूना है। गणित की नींव लक्षणों और स्वयंसिद्ध धारणाओं पर होती है और ये दोनों मन की कृतियाँ हैं। आधुनिक काल में, डेकार्ट ने निर्मल और स्पष्ट प्रत्ययों को सत्य की कसौटी बताया। स्पिनोज़ा ने अपनी विख्यात पुस्तक "नीति" को रेखागणित का आकार दिया। वह कुछ परिभाषाओं और स्वत:सिद्ध धारणाओं से आरंभ करता है और प्रत्येक साध्य को उपयोगी उपपत्ति से प्रमाणित करता है।
ख़ंजर

ख़ंजर या कटार (अंग्रेज़ी: dagger) एक लड़ने के लिए प्रयोग होने वाला चाकू होता है जिस से भोंककर या काटकर चोट पहुँचाई जाती है। ख़ंजरों का प्रयोग मानव इतिहास में बहुत पुराना है और उन्हें आज तक नज़दीकी लड़ाईयों में इस्तेमाल किया जाता है। बहुत सी संस्कृतियों में ख़ंजर रीति-रिवाज और वेशभूषा में शामिल हो गए हैं, मसलन भारतीय उपमहाद्वीप में सिख लोग हमेशा कृपाण रखते हैं और यमन की पारम्परिक वेशभूषा में पुरुष 'जन्बीया' नामक ख़ंजर पहनते हैं। ख़ंजर पाषाण युग से प्रयोग होते आये हैं और दुनिया के हर भाग में मिलते हैं।
कॉप्टिक ईसाई

कॉप्टिक ईसाई; कॉप्टिक ऑर्थोडॉक्स चर्च मिस्र का मुख्य ईसाई चर्च है। चर्च में आस्था रखने वाले अधिकतर लोग मिस्र में रहते हैं, लेकिन इसमें आस्था रखने वाले लगभग 10 लाख लोग मिस्र के बाहर भी हैं। इस चर्च में आस्था रखने वाले मानते हैं कि उनका चर्च 50 ईस्वी का है। इसे उस समय बनाया गया था जब धर्म प्रचारक मार्क मिस्र आए थे। 
चर्च के प्रमुख को पोप कहा जाता है और उन्हें प्रचारक मार्क का उत्तराधिकारी माना
जाता है।

वर्तमान स्थिति

मिस्र की आबादी का सबसे बड़ा धार्मिक अल्पसंख्यक समुह है। काप्टिको ने अपने इतिहास में उत्पीड़न का हबाला दिया है जबकी ह्यूमन राइट्स वॉच ने हाल ही के वर्षो में काप्टिक ईसाइयो के विरूद्ध बढ़ती धार्मिक असहिष्णुता और सांप्रदायिक हिसा का उल्लेख किया है।
2011 से 2017 तक आंतकी हमले और सांप्रदायिक दंगो में सौ से अधिक मिस्र में काप्टिको की हत्या कर दी गई है।
केवल एक प्रांत मिनिया में 2011 और 2017 में काप्टिको पर सांप्रदायिक हमलो में सबसे ज्यादा हत्याए की गई है इसी के साथ काप्टिक ईसाई महिलाओ और लड़कीयो के अपहरण और अगवा भी गंभीर समस्या रही है।
हातिबान्धा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

हातिबान्धा उपजिला बांग्लादेश के उत्तरी सीमान्तों में स्थित, रंगपुर विभाग के लालमनिरहाट जिले में स्थित है।
२००५ सिनसिनाटी मास्टर्स

पुरुष एकल

रोजर फ़ेडरर ने  एंडी रॉडिक को 6-3, 7-5 से हराया।

पुरुष युगल

योनास ब्योर्कमैन /  मैक्स मिरन्यी ने  वेन ब्लैक /  केविन उलियेट को 6-4, 5-7, 6-2 से हराया।
लौह उल्का

लौह उल्का (Iron meteorite) ऐसे उल्का को कहते हैं जिसका अधिकांश भाग लोहे-निकल के उल्काई लोहा (meteoric iron) नामक मिश्रातु (ऐलोय) का बना हो। यह शिशुग्रहों की ग्रहीय क्रोडों से उत्पन्न होती हैं। अति-प्राचीनकाल में जब मनुष्यों को धरती से लोहा निकालकर उसे पत्थर से अलग कर के शुद्ध करना नहीं आता था, तब लौह उल्का ही उनके लिये लोहा का सबसे पहला स्रोत थे।